Rikunarita-ORG/Wikinium huggingface dataset:
# Oralni kontraceptiv

**Oral contraceptiv** (*OCP*) su lekovi koji se koriste oralnim putem i čija svrha je kontrola rađanja.

## Žene

Dva tipa kontraceptivnih pilula za žene su dostupna. One se uzimaju jednom dnevno:

* Kombinovana oralna kontraceptivna pilula se sastoji od estrogena i progestina
* Mini pilula, sadrži samo progestin

Pilule za hitnu kontracepciju se koriste u vreme odnosa, ili tokom nekoliko sledećih dana.

* *Yuzpe regimen* koristi kombinaciju oralnih kontraceptiva
* Ulipristalni acetat je antiprogestogen

Drugi tipovi ženskih oralnih kontraceptiva su eksperimentalni ili su dostupni samo u pojedinim oblastima:

* Mifepriston je antiprogestogen koji je korišten kao dnevni kontraceptiv u kliničkim ispitivanjima.
* Ormeloksifen (*Centchroman*) je selektivni modulator estrogenskog receptora koji se uzima 1-2 puta nedeljno. Ormeloksifen je odobren kao oralni kontraceptiv u Indiji.

## Muškarci

* Oralni kontraceptivi za muškarce nisu dostupni. Postoji nekoliko potencijalnih lekova u različitim stupnjevima razvoja.

## Reference

## Vanjske veze

* Birth Control Pills Arhivirano 2011-08-05 na Wayback Machine-u
* Combined Oral Contraceptive Pill Arhivirano 2013-10-02 na Wayback Machine-u
# Progestogen

Steroidogeneza sa progestogenima u žutoj kutiji.
**Progestogeni** (*gestageni*) su grupa hormona srodnih sa progesteronom.

Progestogeni su jedna od pet glavnih klasa steroidnih hormona, pored estrogena, androgena, mineralokortikoida, i glukokortikoida. Svi progestogeni imaju istu osnovnu strukturu sa 21 atomom ugljenika, koja se naziva pregnanski skelet (C21). Slično tome, estrogeni poseduju estranski skelet (C18) a androgeni, andranski skelet (C19).

Progestogeni su dobili ime po njihovoj funkciji u održavanju trudnoće, mada su oni takože prisutni u drugim fazama estrusnih i menstrualnih ciklusa. Progestogenska klasa hormona obuhvata sve prirodne i sintetičke steroide sa pregnanskom osnovom. Eksogeni ili sintetički hormoni se obično nazivaju progestinima.

## Povezano

* Progesteron
* Progestin
* Estrogen

## Reference

## Literatura

* Utian WH, Shoupe D, Bachmann G, Pinkerton JV, Pickar JH (June 2001). „Relief of vasomotor symptoms and vaginal atrophy with lower doses of conjugated equine estrogens and medroxyprogesterone acetate”. *Fertil. Steril.* **75** (6): 1065–79. DOI:10.1016/S0015-0282(01)01791-5. PMID 11384629.  (the Women's Health, Osteoporosis, Progestin, Estrogen study)
* Hulley S, Grady D, Bush T, *et al.* (August 1998). „Randomized trial of estrogen plus progestin for secondary prevention of coronary heart disease in postmenopausal women. Heart and Estrogen/progestin Replacement Study (HERS) Research Group”. *JAMA* **280** (7): 605–13. DOI:10.1001/jama.280.7.605. PMID 9718051.

## Vanjske veze

* The Nomenclature of Steroids
* The Million Women Study
# Androgen

Steroidogeneza, prikazana je relacija između nekoliko androgene, na dnu levo. Estron i estradiol, su estrogeni.
**Androgen** je bilo koji iz grupe hormona koji uglavnom utiču na razvoj muškog reproduktivnog sistema. Glavni i najaktivniji androgen je testosteron koga proizvode ćelije u testisima. Androgen prouzrokuje normalne pubertetske promene kod dečaka, utiče na formiranje ćelija sperme, polnu zainteresovanost, ponašanje i uopšte mušku specifičnost.

## Reference

## Vanjske veze
# Gonadotropin

Glikoproteinski hormon
| Identifikatori
 |
| --- |
| Simbol
 | Hormone\_6
 |
| Pfam
 | PF00236
 |
| InterPro
 | IPR000476
 |
| PROSITE
 | PDOC00623
 |
| SCOP
 | 1hcn
 |
| Superfamilija
 | 1hcn
 |
| OPM protein
 | 1fl7
 |
|

| proširiDostupne PDB strukture:
 |
| --- |
| Pfam
 | structures
 |
| PDB
 | RCSB PDB; PDBe
 |
| PDBsum
 | strukturni pregled
 |

 |

**Gonadotropini** (*glikoproteinski hormoni*) su proteinski hormoni koje izlučuju gonodotrpne ćelije anteriorne hipofize kičmenjaka. Ova familija proteina obuhvata sisarske hormone: folikulostimulišući hormon (FSH), luteinizirajući hormon (LH), posteljične horionske gonadotropine hCG i eCG i horionski gonadotropin (CG), kao i bar dve forme ribljih gonadotropina. Ovi hormoni su centralni u kompleksnom endokrinom sistemu koji reguliše normalni rast, seksualno razviće, i reproduktivnu funkciju. LH i FSH hormone izlučuje anteriorna hipofiza, dok se hCG i eCG izlučuju iz posteljice.

Gonadotropin se ponekad skaćeno obeležava sa *Gn*.

## Reference

## Literatura

* Parhar, Ishwar S. (2002). *Gonadotropin-releasing Hormone: Molecules and Receptors*. Amsterdam: Elsevier. ISBN 0-444-50979-8.

## Vanjske veze

* MeSH *Gonadotropins*
* 10th International Symposium on GnRH
# ATC kod H

**ATC kod HHormonski preparati isključujući polne hormone i insulin* su sekcija sistema za anatomsko terapeutsko hemijsku klasifikaciju. Ovaj sistem alfanumeričkih kodova je razvio WHO za klasifikaciju lekova i drugih medicinskih proizvoda.

Kodovi za veterinarsku upotrebu (ATCvet kodovi) se mogu formirati stavljanjem slova Q ispred humanih ATC kodova: **QH**...

Nacionalna izdanja ATC klasifikacije mogu da obuhvataju dodatne kodove koji nisu prisutni na ovoj listi.

## Reference
# Hipotalamusno-hipofizni hormon

**Hipotalamusno-hipofizni hormoni** su klasa hormona koje proizvode hipotalamus i hipofiza. Mada su organi koji proizvode ove hormone relativno mali, ovi hormoni imaju znatan uticaj širom tela.

*Hormoni hipotalamusno-hipofizne ose*
|  | HPT osa | HPA osa | HPG osa | Rast | Dojke
 |
| Hipotalamusni hormoni | TRH | CRH | GnRH | GHRH | Dopaminski (inhibitor)
 |
| Pituitary hormon | TSH | ACTH | LH i FSH | GH | Prolaktin
 |
| Krajnji organ   | Štitna žlezda   | Nadbubrežna žlezda   | Gonada (Testisi ili ovarije) | Jetra   | Mlečna žlezda
 |
| Produkt   | Tiroksin   | Kortizol   | Testosteron or estradiol | IGF-1   | Mleko (nema podataka)
 |

Moguće je da se funkcije ovih hormona menjanju fizičkom aktivnošću.

## Reference
# Mineralokortikoid

Aldosteron
Deoksikortikosteron
Fludrokortizon
**Mineralokortikoidi** su klasa steroidnih hormona koja je karakteristična po njihovom uticaju na balans soli i vode. Primarni mineralokortikoid je aldosteron.

## Fiziologija

Ime mineralokortikoid je izvedeno iz prvobitnih opažanja da ti hormoni učestvuju u retenciji natrijuma (minerala). Pored primarnog endogeni mineralokortikoida, aldosterona, i nekoliko drugih endogenih hormona (uključujući progesteron i dezoksikortikosteron) ima mineralokortikoidno dejstvo.

Aldosteron deluje na bubrege i stimuliše aktivnu reapsorpciju natrijuma i pasivnu reapsorpciju vode, kao i aktivnu sekreciju kalijuma i aktivnu sekreciju protona putem protonske ATPaze. Rezultat njegovog dejstva je povišenje krvnog pritiska i zapremine krvi.

Aldosteron se formira u korteksu nadbubrežne žlezde i njegovo izlučivanje je posredovano prvenstveno angiotenzinom II, i u manjoj meri adrenokortikotropnim hormonom (ACTH) i lokalnim nivoima kalijuma.

## Reference

## Literatura

* Hu X, Funder JW (2006) The evolution of mineralocorticoid receptors. Mol Endocrinol. 20(7):1471-8.
* McKay L, Renoir JM, Weigel NL, Wilson EM, McDonnell DP, Cidlowski JA. (2006) International Union of Pharmacology. LXV. The pharmacology and classification of the nuclear receptor superfamily: glucocorticoid, mineralocorticoid, progesterone, and androgen receptors. Pharmacol Rev. Dec;58(4):782-97.
* Pippal JB, Fuller PJ. (2008) Structure-function relationships in the mineralocorticoid receptor. J Mol Endocrinol. 41(6):405-13.
# Glukokortikosteroid

Hemijska struktura kortizola, glukokortikoida
Deksametazon se jače vezuje za glukokortikoidni receptor od kortizola. Deksametazon je baziran na strukturi kortizola, ali se razlikuje u tri pozicije (dodatna dvostruka veza u A-prstenu između ugljenika 1 i 2, adicija 9-α-fluoro grupe i 16-α-metil substituenta).
**Glukokortikoidi** (GC) su klasa steroidnih hormona koja se vezuje za glukokortikoidni receptor (GR), koji je prisutan u skoro svakoj ćeliji kičmenjaka. Ime glukokortikoid (**gluko**za + **kort**eks) potiče od njegove uloge u regulaciji metabolizma glukoze, njegove sinteze u adrenalnom korteksu, i njegove steroidne strukture.

Glukokortikoidi su deo povratnog mehanizma imunskog sistema koji umanjuje imunsko dejstvo (zapaljenje). Oni se stoga koriste u medicini za tretman bolesti uzrokovanih prekomernom aktivnošću imunskog sistema, kao što su alergije, astma, autoimune bolesti i sepsa. GC molekuli imaju mnoštvo različitih (pleiotropnih) efekata, uključujući potencijalno štetne nuspojave, iz kog razloga su retko dostupni na slobodno. Oni takođe ometaju neke od abnormalnih mehanizama kancernih ćelija, te se koriste u visokim dozama za lečenje kancera. Ovaj vid primene se prvenstveno bazira na njihovom inhibitornom dejstvu na proliferaciju limfocita (u tretmana limfoma i leukemija) i na umanjenju nuspojava citostatika.

GC ligandi deluju putem vezivanja za glukokortikoidni receptor. Aktivirani GR kompleks, zatim povišava izražavanje antiinflamatornih proteina u jedru (proces poznat kao transaktivacija) i umanjuje izražavanje proinflamatornih proteina iz citosolu sprečavanjem translokacije drugih transkripcionih faktora iz citosola u jedro (transrepresija).

Glukokortikoidi se razlikuju od mineralokortikoida i seksualnih steroida u pogledu specifičnih receptora, ciljnih ćelija, i dejstava. U tehničkom smislu, termin "kortikosteroid" označava glukokortikoide i mineralokortikoide (jer su obe klase jedinjenja srodne sa hormonima koje se formiraju u adrenalnom korteksu), mada se termin često koristi kao sinonim za "glukokortikoid".

Kortizol (ili hidrokortizon) je najvažniji ljudski glukokortikoid. On je esencijalan za život, i reguliše ili podržava raznovrsne važne kardiovaskularne, metaboličke, imunološke, i homeostatičke funkcije. Razni sintetički glukokortikoidi su dostupni. Oni se koriste bilo kao zamenska terapija u slučaju glukokortikoidne deficijencije ili za supresiju imunskog sistema.

## Hemijska sinteza

Jedan od mogućih sintetičkih puteva je:

## Reference

## Povezano

* Aminoglutetimid blokira GC sekreciju
* GITR (glukokortikoidom indukovani TNF receptor)
* Glukokortikoidni receptor
* Imunosupresivni lek
* Metirapon blokira GC sekreciju
* Selektivni agonist glukokortikoidnog receptora (SEGRA)
* Topikalni steroid

## Vanjske veze

* MeSH *Glucocorticoids*
* R. Bowen (26. 5. 2006.). „Glucocorticoids”. Colorado State University. Arhivirano iz originala na datum 2008-05-17. Pristupljeno 11. 5. 2008.
# Seksualni steroid

**Seksualni steroid** (*gonadalni steroidi*) su steroidni hormoni koji formiraju interakcije sa kičmenjačkim androgenim ili estrogenim receptorima. Njihovo dejstvo je posredovano sporim genomičkim mehanizmima kroz nuklearne receptore, kao i brzim negenomiskim mehanizmima kroz receptore vezane za membranu i signalne kaskade. Termin *seksualni hormon* je skoro uvek sinoniman sa *seksualnim steroidom*. Nesteroidni hormoni luteinizirajući hormon, folikulostimulišući hormon i gonadotropin-oslobađajući hormon se obično ne smatraju seksualnim hormonima, mada oni imaju važne uloge vezane za seks.

## Produkcija

Prirodni seksualni steroidi se formiraju u spolnim žlezdama (jajnicima ili testisima), u nadbubrežnim žlezdama, ili putem konverzije iz drugih seksualnih steroida i drugih tkiva kao što su jetra ili masno tkivo.

## Reference

## Povezano

* Sindrom neosetljivosti na androgen
* Klinefelterov sindrom

## Vanjske veze

* MeSH *Sex+Steroid+Hormones*
* *Sex+hormones* u rečniku eMedicine
# Tiroidni hormon

|  |  |
| --- | --- |
| Tiroksin (T4, farmaceutski levotiroksin) | Trijodotironin (T3, farmaceutski liotironin) |
| Tiroksin (T4) | Trijodotironin (T3) |

**Tiroidni hormoni**, trijodotironin (*T3*) i tiroksin (**T4**), su na tirozinu bazirani hormoni koje proizvodi štitasta žlezda. Oni su prvenstveno odgovorni za regulaciju metabolizma. Jod je neophodan za proizvodnju T3 i T4. Nedostatak joda dovodi do njihove umanjene produkcije, uvećanja tiroidnog tkiva i dolazi do pojave bolesti poznate kao gušavost. Glavni oblik tiroidnog hormona u krvi je tiroksin (T4), koji ima duži poluživot od T3. Odnos T4 i T3 oslobođenih u krvi je oko 20 na 1. T4 se konvertuje do aktivnog T3 (tri do četiri puta potentnijeg od T4) u ćelijama putem dejodinacije (5'-jodinaze). Daljom dekarboksilacijom i dejodinacijom se formiraju jodotironamin (**T1a**) i tironamin (**T0a**).

## Cirkulacija i transport

### Transport u plazmi

Najveći deo tiroidnog hormona koji cirkuliše u krvi je vezan za transportne proteine. Samo veoma mala frakcija cirkulišućeg hormona je slobodna (nevezana) i biološki aktivna, te stoga merenje koncentracije slobodnog tiroidnog hormona ima veliku dijagnostičku vrednost.

| Tip | Procenat
 |
| --- | --- |
| vezan za TBG (globulin koji vezuje tiroksin) | 70%
 |
| vezan za transtiretin (prealbumin koji vezuje tiroksin, TTR ili TBPA) | 10-15%
 |
| paraalbumin | 15-20%
 |
| nevezani T4 (fT4) | 0.03%
 |
| nevezani T3 (fT3) | 0.3%
 |

### Membranski transport

Tiroidni hormoni ne mogu da prolaze kroz ćelijske membrane putem pasivnog transporta poput drugih lipofilnih supstanci. Jod u *o*-poziciji pojačava kiselost fenolne OH-grupe, proizvodeći negativno naelektrisanje pri fiziološkom *p*H. Međutim, najmanje 10 različitih aktivnih, zavisnih od energije i genetički regulisanih jodotironinskih transportera je identifikovano kod ljudi. Oni osiguravaju viši nivo intracelularnog tiroidnog hormona od nivoa u krvi.

### Intracelularni transport

Malo se zna o intraćelijskoj kinetici tiroidnih hormona. Nedavno je pokazano da kristalin CRYM vezuje 3,5,3′-trijodotironin in vivo.

## Reference

## Povezano

* Hormon
* Štitasta žlezda
* Tireostimulišući hormon

## Vanjske veze

* Find TH response elements in DNA sequences Arhivirano 2012-02-27 na Wayback Machine-u
* Triiodothyronine bound to proteins
* Thyroxine bound to proteins
# Antitiroidni lek

**Antitiroidni agens** je hormonski antagonist koji deluje na tiroidne hormone.

Najzastupljeniji predstavnici antitiroidnih lekova sa karbimazol (UK), metimazol (SAD), i propiltiouracil/PTU. U manjoj meri je zastupljen kalijum perhlorat.

## Mehaniza dejstva

Mehanizam dejstva nije u potpunosti razjašnjen. Smatra se da antitiroidi inhiraju jodinaciju tirozilnih ostataka tiroglobulina, i da do toga dolazi inhibicijom tiroperoksidazom katalizovanih oksidacionih reakcija, tako što deluju kao supstrati potencijalnog kompleksa peroksidaza-jod. Osim toga propiltiouracil može da redukuje dejodinaciju T4 u T3 u perifernim tkivima.

## Nuspojave

Najopasnija nuspojava je agranulocitoza. To je idiosinkratična reakcija koja nestaje po prestanku upotrebe leka. Do nje dolazi u 0,2 do 0,3% slučajeva pacijenata tretiranih antitiroidnim lekovima. Druge nuspojave su granulocitopenija (koja je zavisna od doze) i aplastična anemija, i za propiltiouracil jako i brzo zatajenje jetre.

## Reference

## Povezano

* H03B kod antitiroidnih preparata

## Vanjske veze

* MeSH *Antithyroid+agents*
# ATC kod J

**ATC kod JAntiinfektivi za sistemsku upotrebu* su sekcija sistema za anatomsko terapeutsko hemijsku klasifikaciju. Ovaj sistem alfanumeričkih kodova je razvio WHO za klasifikaciju lekova i drugih medicinskih proizvoda.

Kodovi za veterinarsku upotrebu (ATCvet kodovi) se mogu formirati stavljanjem slova Q ispred humanih ATC kodova: **QJ**... ATCvet kodovi bez odgovarajućeg humanog ATC koda su navedeni sa vodećim Q na sledećoj listi.

Nacionalna izdanja ATC klasifikacije mogu da obuhvataju dodatne kodove koji nisu prisutni na ovoj listi.

## Reference

## Povezano

* Imunski serumi, imunoglobulini i vakcine za veterinarsku upotrebu use su u ATCvet grupi QI.
# Antimikrobni agens

**Antimikrobik** je agens koji ubija mikroorganizme ili inhibira njihov rast. Antimikrobni lekovi se mogu grupisati po mikroorganizmima na koje prvenstveno deluju. Na primer, antibakterijali (poznatiji kao antibiotici) se koriste protiv bakterija, a antifungali se koriste protiv gljiva. Oni se takođe mogu klasifikovati po njihovoj funkciji. Antimikrobici koji ubijaju mikrobe su *mikrobicidi*, a oni koji inhibiraju njihov rast su *mikrobiostatici*. Dizinfektanti kao što je izbeljivač su *neselektivni antimikrobici*.

Poznato je da je upotreba supstanci sa antimikrobnim svojstvima uobičajena praksa najmanje par hiljada godina. Antički Egipćani i antički Grci su koristili specifične ekstrakte iz buđi i biljki za tretiranje infekcija. U bližoj prošlosti, mikrobiolozi poput Luja Pastera su primetili antagonizam između pojedinih bakterija i diskutovali mogućnost primene tih interakcija u medicini. Aleksandar Fleming je 1928 otkrio prirodne antimikrobne gljive, poznate kao *penicillium rubens*. On je nazvao supstancu ekstahovanu iz gljiva penicilin i ona je 1942. uspešno korišćena za treatman *streptococcus* infekcije. Penicilin se pokazao efektivnim u lečenju mnogih drugih infektivnih bolesti, kao što su gonoreja, streptokokni faringitis i pneumonija, koje su ranije bile potencijalno fatalne za pacijente.

U današnje vreme postoje brojni antimikrobni agensi za tretman širokog spektra infektivnih bolesti.

## Reference

## Povezano

* Biocid

## Vanjske veze

* The Antimicrobial Index - A continuously updated list of antimicrobial agents found in scientific literature (includes plant extracts and peptides)
* National Pesticide Information Center
* Overview of the use of Antimicrobials in plastic applications
* BURDEN of Resistance and Disease in European Nations - An EU-Project to estimate the financial burden of antibiotic resistance in European Hospitals Arhivirano 2008-01-15 na Wayback Machine-u
# Antimikobakterijski agens

**Antimikobakterijski agens** je tip leka koji se koristi za tretman mikobakterijskih infekcija.

Tipovi su:

* Tretmani za tuberkulozu
* Leprostatički agensi

## Reference
# Antifungalni lek

**Antifungalni lekovi** se koriste za tretiranje gljivičnih bolesti kao što su atletsko stopalo, ringvorm, kandidijaza, ozbiljnih sistemskih infekcija, kao što je kriptokokalni meningitis, i drugih.

## Nuspojave

Pored oštećenja jetre ili poremećaja nivoa estrogena, mnogi antifungalni lekovi mogu da uzrokuju alergijske reakcije kod ljudi. Na primer, za azolnu grupu lekova je poznato da uzrokuje anafilaksu.

Postoji takođe mnoštvo farmakokinetičkih interakcija. Pacijenti trebaju da pročitaju detalje informacija o leku. Na primer, azolni antifungali, poput ketokonazola ili itrakonazola mogu da budu supstrati i inhibitori P-glikoproteina, koji (između ostalog) izlučuje toksine i lekove u creva. Azolni antifungali su takođe supstrati i inhibitori enzima CYP3A4 i citohrom P450 familije, te uzrokuju povišenje koncentracije blokatora kalcijumskih kanala, imunosupresanata, citostatika, benzodiazepina, tricikličnih antidepresiva, makrolida i SSRI lekova.

## Reference

## Povezano

* Fungicid
* Antimikrobni agens

## Vanjske veze

* Antifungal Drugs – Detailed information on antifungals from the Fungal Guide written by Drs. R. Thomas and K. Barber
# Imunoserumi

**Imunoserumi** se, za razliku od vakcina, daju osobama obolelim od određene bolesti, a ne kao preventivna mera. Dobijaju se laboratorijskim prečišćavanjem krvi životinja obolelih od određene bolesti.

Imunoserumi stvaraju pasivni veštački imunitet.

Neki od poznatijih imunoseruma su serumi protiv tetanusa, ujeda zmije, ujeda škorpije, difterije, ...

## Reference

## Literatura

* Janeway, Charles (2001). *Immunobiology: the immune system in health and disease*. New York: Garland. ISBN 081533642x.
* Mupapa K, Massamba M, Kibadi K, Kuvula K, Bwaka A, Kipasa M, Colebunders R, Muyembe-Tamfum JJ. 1999. Treatment of Ebola Hemorrhagic Fever with Blood Transfusions from Convalescent Patients. The Journal of Infectious Diseases 179(suppl 1):S18-23.

## Vanjske veze

* MeSH *Antisera*
# Antivirusni lek

**Antivirusni lekovi** (*antivirotici*) su klasa lekova koja se specifično koristi za tretiranje virusnih infekcija. Popout antibiotika za bakterije, specifični antivirusni agensi se koriste za specifične viruse. Za razliku od većine antibiotika, antivirotici ne uništavaju njihov ciljni patogen. Umesto toga oni inhibiraju njegov razvoj.

Antiviralni lekovi su klasa antimikrobika, velike grupe koja takođe obuhvata antibiotike, antimikotici i antiparazitici. Oni su relativno bezopasni za domaćina, te se mogu koristiti za lečenje infekcija. Njih treba razlikovati od viricida, koji nisu lekovi ali deaktiviraju ili uništavaju virusne čestice, dok su unutar ili izvan tela. Za mnoge biljke kao što je Kantarion se smatra imaju antivirusna svojstva, mada dokazi za to nisu dovoljni. Antivirotici su takođe nađeni u esencijalnim uljima nekih bilji, kao što je eukaliptusovo ulje i njegovi konstituenti.

## Reference

## Literatura

* Lindequist, U.; Niedermeyer, T.H.J. ; Jülich, W.D. (September 2005). „The Pharmacological Potential of Mushrooms”. *Evid Based Complement Alternat Med.* **2** (3): 285–99. DOI:10.1093/ecam/neh107. PMC 1193547. PMID 16136207. Arhivirano iz originala na datum 2009-04-27. Pristupljeno 2014-04-09.

}-
# Vakcina

Medicinska sestra daje vakcinu detetu
Kampanja vakcinacije u Sjedinjenim Državama 1972.
**Vakcina** (prema lat. *vaccinus*: kravlji), **cjepivo** (ijek.) ili **cepivo** (ek.), oslabljene specifične antigene supstance koje sadrže žive oslabljene-atenuisane, mrtve-inaktivisane uzročnike bolesti i njihove toksine. NJima se postiže veštački aktivan imunitet.

## Podela vakcina

Prema broju antigena koje sadrže vakcine se dele na:

* monovakcine-koje sadrže jedan antigen (npr. vakcina protiv tuberkuloze-BCG)
* kombinovane-koje sadrže više antigena (npr. DTP vakcina protiv difterije, tetanusa i pertusisa).

Prema biološkoj formi dele se na:

* žive bakterijske (npr. BCG vakcina protiv tuberkuloze)
* mrtve bakterijske (vakcine protiv trbušnog tifusa, kolere, pertusisa, paratifusa)
* žive virusne (MMR vakcina protiv morbila, mumpsa i rubeole, zatim Sejbinova vakcina protiv dečje paralize, vakcina protiv gripa)
* mrtve virusne (vakcina protiv gripa, poliomijelitisa, Salkova vakcina)
* vakcine na bazi anatoksina-vakcine gde je izmenjen toksin (izgubio toksično dejstvo, a zadržao antigeno svojstvo) npr. DT vakcina protiv difterije i tetanusa
* vakcine dobijene genetičkim inženjeringom (vakcina protiv hepatitisa B)

## Reference

## Vanjske veze

* Kalendar vakcinacije deteta
* Vakcinacija dece Arhivirano 2011-09-03 na Wayback Machine-u
# ATC kod L

**ATC kod LAntineoplastični i imunomodulatorni lekovi* su sekcija sistema za anatomsko terapeutsko hemijsku klasifikaciju. Ovaj sistem alfanumeričkih kodova je razvio WHO za klasifikaciju lekova i drugih medicinskih proizvoda.

Kodovi za veterinarsku upotrebu (ATCvet kodovi) se mogu formirati stavljanjem slova Q ispred humanih ATC kodova: **QL**...

Nacionalna izdanja ATC klasifikacije mogu da obuhvataju dodatne kodove koji nisu prisutni na ovoj listi.

## Reference
# Maligni (medicina)

**Maligni**, **malignost**, ili **malignitet**, je izraz koji se upotrebljava za grupe tumora koji prilikom širenja (invazije) urastaju u zdravo tkivo i razaraju ga, a širenjem putem limfe i krvi stvaraju rasad ili metastaze u udaljenim organima.

Metastaze imaju iste osobine rasta, širenja i razaranja organa kao i maligni primarni tumor koji se putem krvi šire tako da je obično ishod po bolesnika fatalan.

Po analogiji, izraz "maligni", "malignost" ili "malignitet", upotrebljava se i za neka druga stanja u medicini (koja nisu tumorski procesi) a u kojima je ishod terapije neizvestan, odnosno ima lošu prognozu.

Tako se na primer izraz maligni ili malignitet, pored za maligne (zloćudne) tumore, za koje se koristi i sinonim kancer (rak) ili malignu transformaciju koristi i kod ne tumorskih bolesti npr:

* Maligni ascites
* Maligna hipertenzija
* Maligni hipertermija
* Maligni otitis ekterna
* Maligna trodnevna malarija (malarije izazvana Plazmdijumom Plasmodium falciparum)
* Neuroleptični maligni sindrom

## Reference
# Hemoterapija

**Hemoterapija** je tretman bolesti snažnim hemijskim supstancama poput antibiotika i citostatika. U savremenom medicinskom fundusu prevashodno se odnosi na terapiju kancerogenih oboljenja.

Hemoterapija je terapija krvlju ili derivatima krvi,a HEMIOTERAPIJA je upotreba citostatika u terapiji malignih bolesti.

## Povezano

* Neželjena dejstva hemoterapije
* Citostatici
* Rak dojke

## Vanjske veze

* Hemoterapija Arhivirano 2009-09-06 na Wayback Machine-u

## Reference